**HEA EESKUJU**

**EMILY BRUUS**

Viimsi Gümnaasium

Emily Bruus õpib Viimsi Gümnaasiumi 12.klassis. Emily tegevused on laiahaardelised. Oma tagasihoidliku loomuga on ta võitnud kõikide südame ja tegutsemisega suure lugupidamise. Emily suhtub koolitööse tõsiselt ja kohusetundlikult, olles väga tugevate tulemustega. Ta on osalenud 7.aastat näitetrupis "Eksperiment", millega on võidetud laureaaditiitleid nii Eestis kui rahvusvahelisel tasandil. Ta on aastaid olnud koolis fotograafiks, kujundajaks ja filmijaks/monteerijaks. Emily panustab oma tegemistesse alati 100%. Osaleb projektides ja kooli üritustel. On gümnaasiumis õpilasesinduse liige. On esindanud kooli nii teatritrupis kui ka etluskonkurssidel.

Eelmisel aastal osalesime Euroscola konkurssil ja võitsime tänu Emily loodud filmile.Ta on aastaid olnud filmijaks, rezissööriks ja monteerijaks erinevate koolis loodud filmidele, kus tal on olnud silmapaistev nägemine ja taju. Heaks näiteks on sellel sügisel Viimsi Gümnaasiumi õpetajate päevaks valminud film "Kevade" ainetel.Emily osaleb õpilasesinduse töös, kus tema kujundada on olnud plakatid, kutsed ning sageli ka saal (nt meie suurüritus "Moeaken" ning "Gümnaasiumi ball" (mis on igal aastal olnud erineva teemaga).Emily kirjutab luulet ja proosatekste. On mitu aastat oma loominguga ka kaaslaste ette tulnud - seda ÕE üritusel "Luuleõhtu".Tema eelmise aasta suurem ettevõtmine oli praktilise töö raames loodud asukohapõhine installatsioonlavastus "vahetu tajuelamuste üleküllastus", kus koolimaja üks korrus oli trepikoridor olid muudetud fantastiliseks kultuurielamuseks. Üritus oli võimas kultuurielamus.Emily osaleb ka kooli rahvatantsurühmas, millega plaanime minna ka tantsupeole. Samuti on ta osa võtnud meie kooliteatri etendusest "Valge tee kutse", mis etendus 2018 aasta kevadel Viimsi Koolis.Emily on tantsinud tantsutrupis "Keeris" 8 aastat ja V.A.T stuudios 1 aasta. Ka seda on ta teinud täie pühendumisega.

Kõike eelnevat kokku võttes - Emily on julge oma loomingus ja tegemistes. Kui ta midagi väga tahab, siis ta viib selle ka ellu. Sageli on ka nii, et kui keegi talle midagi kirjeldab, mida ta soovib (film, plakat, kujundus), siis Emily viib ka selle ellu. Ta ei ütle "ei", kui saab öelda "ja" ning ta leiab selles endale midagi põnevat, väljakutset või naudingut - siis ta võtab selle ette. Emily üks võrratuimaid omadusi on tema lojaalsus ja sõbralikkus kaasinimeste suhtes - tähelepanelikkus ja hoolimine. Tema klassijuhatajana tunnen tema kohalolekust, suhtlemisest ja olekust vaid uhkust, rõõmu ja suurt lugupidamist. Ta on kogu meie lennule (70 õpilast) väga oluline ja kallis - ta on meie väikese kogukonna oluline liige.

2016.aastal Saue filmifestivalil I koht filmiga  „3 words to July“

2016.aastal Harjumaa kooliteatrite festivali parim naisnäitleja.

2017.aastal Koidulauliku valgel etluskonkursi I koht

2017 - Maakondlikul festivalil Harjumaal sai põhikooliastme trupi lavastus „Inimeseks...?“ laureaadiks ning Emily Bruus sai parima naisnäitleja tiitli.

2018.aastal Kalju Lepiku luulekonkursi III koht

Omadused: lojaalsus, vastutustundlik, kaasav, hooliv, empaatiline ja tegus.

Oskused: tervikmustrite nägemine, tähenduslikkuse leidmine, filmimine/monteerimine, kirjutamine, etlemine, tantsimine, õppimine.

Emily on kindlasti eeskujuks oma väärikuse, vastustusvõime, töökuse ja inimlikkusega - sellega on ta mõjutanud kõiki olemaks parem inimene.

HEA EESKUJU ESITAJA

Lemme Randma